stanford-oval/wikipedia huggingface dataset:
Nothing Really Matters (שיר של מדונה)
וידאו קליפ > עלילה ותגובה

הקליפ נפתח בחדר ריק עם ציור של דג התלוי על הקיר, ולאחר מכן מוצגת מדונה אוחזת במה שנראה כמו תינוק, אך מדובר למעשה בשקית גדולה של מים. סצנות מתחלפות מציגות אותה בקימונו אדום ושחור רוקדת לצלילי השיר. לאחר מכן, סצנה מציגה קבוצה של אנשים בעלי חזות אסייתית, שהולכים במסדרון חשוך. כשמדונה שרה את השיר בקימונו שחור, היא אוחזת בשקית המים. כשהפזמון מתחיל, מוצגת מדונה בקימונו אדום כשהיא ממשיכה לרקוד. הסצנה הזו ממשיכה לאורך שאר השיר. ישנן סצנות מרובות של יפנים המבצעים תנועות ריקוד מסוג בוטו בהדרכת הכוראוגרף השוודי Su-En. סצנות אלו צולמו בכור R1 שהוצא משימוש מתחת למכון המלכותי לטכנולוגיה במרכז סטוקהולם. בסצנת הסיום יושבת מדונה בעת שמישהו מצייר על גבה ומניחה את גופה על הקבוצה. כשהשיר מתפוגג, מדונה בקימונו האדום שלה צועדת וצוחקת לכיוון המצלמה ואז המסך דוהה במהירות לשחור.
הקליפ זכה לביקורות חיוביות מטעם המבקרים. סומאן ס. צ'יינאני מהרווארד קרימסון היה חיובי בביקורת שלו, וקבע, "הקליפ חתרני להפליא. במובן מסוים, מדונה משילה במודע רבדים מהאקט הפוסט-מודרני שלה במהלך הקליפ בן 4:25 הדקות, ונותנת לנו לחבר את הרמזים". כשהגדיר אותו כקליפ "סוריאליסטי" עם דימויים ובימוי "זוויתיים", הוא סיכם: "אקראי? כמובן שלא. כשאנחנו מבינים שזה כל חלקי הפאזל, אנחנו קולטים את התשובה המדהימה. מדונה היא, למען האמת, גיישה-מודרנית. היא לכודה בתוך המסדרון שלה, ללא מעט פרטיות, אך היא חופשייה להופיע". מבקר מ-HitFix הגיב, "[הקליפ] הוא יצירה עתידנית מדהימה ואחד הקליפים המוערכים ביותר של מדונה. אפל ומהפנט, 'Matters' מציג כוראוגרפיה לא שגרתית שבהתחלה לא מצאה חן בעיני רבים (לפחות ב-1999), אבל בפועל הבמאי יוהאן רנק יצר מחזה ויזואלי שדורש צפייה חוזרת. הוא כולל גם את אחת מהופעות הווידאו היותר משפיעות של מדונה".
בטקס פרסי המוזיקה של MTV לשנת 1999, רנק, ביורן בנקרט וטור-ביורן אולסון היו כולם מועמדים בקטגוריית "האפקטים הוויזואליים הטובים ביותר". זו הייתה המועמדות השנייה של מדונה בקטגוריה זו, לאחר שבשנה הקודמת לטקס הזה, זכתה בקטגוריה עם שירה "Frozen". מדונה גם הייתה מועמדת שלוש פעמים על הסינגל שלה "Beautiful Stranger" באותה השנה. עם זאת, רנק, בנקרט ואולסון הפסידו לשון ברוטון, סטיוארט ד. גורדון ופול סימפסון מדיגיטל דומיין עם עבודתם על "Special" של הלהקה האמריקאית-סקוטית Garbage; הוא נשאר הקליפ האחרון של מדונה שהועמד בקטגוריה זו.
הופעות חיות

ב-24 בפברואר 1999, מדונה ביצעה את "Nothing Really Matters" כמופע הפתיחה של טקס פרסי גראמי ה-41. ההופעה נערכה והוקלטה באודיטוריום שריין בלוס אנג'לס, קליפורניה. הבמה הייתה בנויה על שתי תשתיות יפניות גדולות משני הצדדים, מסך שחור וספסל חצי גדול עליו עמדה מדונה. ההופעה נפתחה כשהאורות הקרינו על מדונה, שלבשה את הקימונו האדום של גוטייה, מגפי פלטפורמה אדומים ותסרוקת בוב שחורה. הפזמון התחיל עם ארבעה רקדני ליווי אוחזים בשקית ניילון, בדומה לרקדנים היפנים בקליפ, ורקדנית רקע שהוקרנה על גבי המסך. עד הפזמון השני, זמרי הליווי של מדונה התחילו לשיר על הספסלים כשהם לובשים קימונו דומים. במהלך הגשר המוזיקלי של "Nothing Really Matters", אדם נכנס לבמה והחל להופיע עם חבל בוער באש. כשמדונה זכתה בפרס בקטגוריית "אלבום הפופ הווקאלי הטוב ביותר" באותו טקס, היא עלתה לבמה עם אורביט כדי לקבל את הפרס בקימונו האדום.
ההופעה החיה זכתה לביקורות חיוביות מרוב מבקרי המוזיקה ברחבי העולם; ג'ייסון קאופמן מרוק ניו יורק הגיב, "השינוי המתמיד של הלאום שלה חייב ללכת. עם תלבושת הגיישה-ילדה-אבודה-במועדונים שלה אתמול בלילה, [...] האישה הוכיחה שהיא מרכז אפקוט מהלך, המציג אופנה ותרבות. ומה החזיקו אותן נשים שרקדו מאחוריה בקטע המוזיקלי שלה? החפצים נראו כמו עוברים מסדרת המדע הבדיוני 'תיקים באפלה' של השבוע שעבר". בראדלי סטרן מאיידולטור ערך סקר, ושאל את הצופים מה ההופעה הטובה ביותר של מדונה בטקס פרסי גראמי. לצד טקס גראמי שאירע 1999, סטרן מנה את הביצועים של מדונה ל-"Music" בטקס ב-2001, "Hung Up" בטקס ב-2006, ו-"Same Love" ו-"Open Your Heart" בטקס ב-2014. "Nothing Really Matters" הגיע למקום השלישי בסקר עם 102 קולות. ב-InStyle הדגישו את ההופעה כאחת מהופעות הטובות בהיסטוריית טקס פרסי גראמי.
מורשת ושימוש אחר במדיה

"Nothing Really Matters" צוין כאחד הסינגלים המוערכים ביותר במהלך הקריירה המוזיקלית של מדונה. לואיס וירטל מ-NewNowNext דירג את השיר במקום ה-94 ברשימת "100 שירי מדונה המובילים בכל הזמנים", והצהיר, "התמודדות עם שתי הרמות החדשות של העידן וגם הרגשות המעורבים ('כל מה שאני נותנת לך חוזר אליי'), 'Nothing Really Matters' הוא מוזר וסקרן כמו תחפושת אדומה של גיישה מעור". הקימונו של גוטייה צוטט על ידי מספר מבקרים כאחת ההמצאות והמראה הבולטים ביותר של מדונה, כולל מגזיני האופנה InStyle, Elle והרפרס בזאר. לצד זה, הקימונו הוכר כאחד מהבגדים הזכורים ביותר שאמן לבש במהלך הופעה בטקס פרסי גראמי. לואי וירטל דירג את הקליפ במקום ה-49 ברשימת "55 הווידאו קליפים הטובים ביותר מאת מדונה". ז'וליאן סאוואלה מאאוט דירג את הקליפ של השיר במקום השמיני ברשימת "20 הקליפים המובילים ביותר של מדונה".
ניקול סטה מאיידולטור כינתה את הקליפ כאחד מהקליפים הטובים ביותר של מדונה. ניקי אוגונאיקה ממגזין Glamour דירגה את הקליפ כאחד מחמשת הקליפים האופנתיים ביותר של מדונה. מראה הגיישה שוחזר בשנית במהלך הופעתה של מדונה בגיליון מאי – יוני 1999 של המגזין הרפרס בזאר. הזמרת לקח שליטה יצירתית חלקית על הנושא, וביקשה מהאחראי על הצילומים פטריק דמרצ'לייה לשלב בו אלמנטים מהרומן "זכרונותיה של גיישה", הן מבחינה ויזואלית והן מבחינה טיפוגרפית. שלוש עטיפות הופצו באזורים שונים ברחבי העולם. בשנת 2016, מראה הגיישה הותאם לסדרת הטלוויזיה של לוגו "המרוץ לדראג של רו פול", העונה השמינית. מנחה התוכנית, רופול, הודיע כי על המתמודדים ליצור שמלה בהשראת המראה האייקוני של מדונה. ארבע מתמודדות דראג קווין לבשו את מראה הגיישה, כולל אחת עם מראה דומה מהקליפ של הזמרת "Paradise (Not for Me)". מתמודד חמישי החליט ללבוש קימונו מהקליפ של "Nothing Really Matters", אך שינה אותו במקצת. תצוגת אופנה זו ספגה ביקורת על ידי Vulture, בשל חוסר הגיוון של המראה האייקוני של מדונה מחוץ ל-"Nothing Really Matters".
מסאהירו איטו ציטט את הקליפ של השיר כאחת ממקורות ההשראה לעבודתו על משחק הווידאו "סיילנט היל 2" (2001).
רשימת השמעה

| --- | --- |
 תקליט 7 אינץ' אמריקאי "Nothing Really Matters" (גרסת האלבום) – 4:27  "To Have and Not to Hold" –‏ 5:23 קלטת סינגל "Nothing Really Matters" (גרסת האלבום) – 4:27  "Nothing Really Matters" (קלאב 69 רדיו מיקס) – 3:45 תקליט 12 אינץ' אירופאי "Nothing Really Matters" (קלאב 69 ווקאל קלאב מיקס) – 7:51  "Nothing Really Matters" (גרסת האלבום) – 4:27  "Nothing Really Matters" (קלאב 69 פיוצ'ר מיקס) – 8:19  "Nothing Really Matters" (קלאב 69 רדיו מיקס) – 3:45  "Nothing Really Matters" (קלאב 69 פאנק מיקס) – 8:00  "Nothing Really Matters" (רמיקס ויקראם של טלווין סינג) – 7:43  "Nothing Really Matters" (קלאב 69 פיוצ'ר דאב) – 5:48  "Nothing Really Matters" (קרודר ודורפמייסטר רמיקס) – 11:10 תקליטור סינגל: חלק אחד "Nothing Really Matters" (גרסת האלבום) – 4:27  "Nothing Really Matters" (קלאב 69 רדיו מיקס) – 3:45  "Nothing Really Matters" (קרודר ודורפמייסטר רמיקס) – 11:10 תקליטור סינגל: חלק שני "Nothing Really Matters" (קלאב 69 רדיו מיקס) – 3:45  "Nothing Really Matters" (קלאב 69 פיוצ'ר מיקס) – 8:19  "Nothing Really Matters" (קלאב 69 פיוצ'ר דאב) – 5:48:  תקליטור מקסי סינגל אמריקאי "Nothing Really Matters" (גרסת האלבום) – 4:27  "Nothing Really Matters" (קלאב 69 ווקאל קלאב מיקס) – 7:51  "Nothing Really Matters" (קלאב 69 פיוצ'ר מיקס) – 8:19  "Nothing Really Matters" (קלאב 69 פאנק מיקס) – 8:00  "Nothing Really Matters" (קלאה 69 ספיד מיקס) – 10:35  "Nothing Really Matters" (קרודר ודורפמייסטר רמיקס) – 11:10  "Nothing Really Matters" (רמיקס ויקראם) – 7:43  "Nothing Really Matters" (קלאב 69 פיוצ'ר דאב) – 5:48  "Nothing Really Matters" (קלאב 69 רדיו מיקס) – 3:45 סינגל דיגיטלי (2023) "Nothing Really Matters" (גרסת האלבום) – 4:27  "Nothing Really Matters" (קלאב 69 רדיו מיקס) – 3:45  "Nothing Really Matters" (קלאב 69 ווקאל קלאב מיקס) – 7:51  "Nothing Really Matters" (קלאב 69 פיוצ'ר מיקס) – 8:19  "Nothing Really Matters" (קלאב 69 פאנק מיקס) – 8:00  "Nothing Really Matters" (קלאה 69 ספיד מיקס) – 10:35  "Nothing Really Matters" (קרודר ודורפמייסטר רמיקס) – 11:10  "Nothing Really Matters" (רמיקס ויקראם) – 7:43  "Nothing Really Matters" (קלאב 69 פיוצ'ר דאב) – 5:48
קרדיטים

הקרדיטים מותאמים מהערות האלבום של Ray of Light.
| --- | --- |
 מדונה – שירה ראשית, כתיבה, הפקה  פטריק לאונרד – כתיבה  ויליאם אורביט – הפקה  מריוס דה פריס – הפקה  ניקי האריס – שירת רקע  דונה דה לורי – שירת רקע  סטיב סידלניק – תכנות תופים  מארק אנדרט – הנדסה:  ג'ון אינגולדסבי – הנדסה  פט מקארתי – הנדסה  דייב רייצאס – הנדסה  מאט סילבה – הנדסה  טד ג'נסן – מאסטרינג  קווין רייגן – ארט דיירקשן, עיצוב  לואיס סאנצ'ס – צילום
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  אוסטריה | Ö3 אוסטריה טופ 40‏ | 29 |  |
|  אוסטרליה | מצעד הסינגלים האוסטרלי | 15 |  |
|  איסלנד | הפלייליסט | 5 |  |
|  אירופה | אירופה הוט 100 | 16 |  |
|  איטליה | מצעד הסינגלים האיטלקי | 11 |  |
|  אירלנד | מצעד הסינגלים האירי | 28 |  |
|  ארצות הברית | בילבורד הוט 100 | 93 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד סינגלי הדאנס המסחריים | 3 |  |
|  ארצות הברית | מצעד 40 שירי המיינסטרים | 25 |  |
|  גרמניה | GfK – טופ 100 | 38 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 34 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 7 |  |
|  ולוניה | אולטראטופ 40 | 39 |  |
|  יוון | IFPI Greece | 5 |  |
|  ניו זילנד | המצעד הניו זילנדי הרשמי | 7 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 9 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 43 |  |
|  צרפת | SNEP | 48 |  |
|  קנדה | קנדה הוט 100 | 7 |  |
|  קנדה | מצעד השירים העכשוויים למבוגרים | 21 |  |
|  קנדה | מצעד להיטי הרדיו העכשוויים | 13 |  |
|  קנדה | מצעד הדאנס/אורבני | 6 |  |
|  שוודיה | סוורייטופליסטן | 41 |  |
|  שווייץ | המצעד השווייצרי | 26 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  אירופה | אירופה הוט 100 | 26 |  |
|  ארצות הברית | מצעד שירי הדאנס קלאב | 9 |  |
|  ארצות הברית | מצעד סינגלי הדאנס המסחריים | 26 |  |
|  קנדה | קנדה הוט 100 | 86 |  |
|  רומניה | מצעד השירים הרומני | 36 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
סיכום
| בכל העולם | — | 230,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 9 בפברואר 1999 | תקליט 7 אינץ' • תקליט 12 אינץ' | האחים וורנר • מאבריק |  |
Snapdeal

| --- | --- |

 נתונים כלליים
 מייסדים:  Kunal Bahl, Rohit Bansal 
 תקופת הפעילות:  2010–הווה (כ־14 שנים) 
 מיקום המטה:  ניו דלהי 
 ענפי תעשייה:  מסחר אלקטרוני 
  
 www.snapdeal.com
 
Snapdeal.com הוא שוק מקוון אשר משרדיו הראשיים בניו דלהי, הודו. החברה הוקמה בשנת 2010 על ידי קונאל באל (Kunal Bahl), בוגר וורטון ורוהיט בנסאל (Rohit Bansal) שלמד ב IITD (מכון טכנולוגי בדלהי).
האתר המקוון הצליח לצבור קהל משתמשים עצום במהירות ותוך שנתיים כבר היה ל-3 בגודלו בהודו (אחרי Amazon ו Flipkart) עם מעל 20 מיליון משתמשים ומעל 4 מיליון מוצרים למכירה.
סנאפדייל, פלטפורמת המכירות המובילה בהודו, השיקה את 'חנות הגאווה האלקטרונית של  הודו' לקראת יום העצמאות ה -74 במדינה. החנות האלקטרונית מציעה פריטים בעלי נושא פטריוטי. יש בה גם מוצרים של אומנים הודים, אורגים, אומנים ויזמות נשים. ב -12 החודשים האחרונים Snapdeal הוסיפה 75,000 ספקים של מוצרים קטנים לפלטפורמה וכעת יש יותר מ -500,000 מוכרים רשומים בפלטפורמה שלה.
מחזורי גיוס

למרות חייה הקצרים של החברה היא גייסה הון בקצב מהיר והיקפים חריגים:
ינואר 2011: 11 מיליון דולר מ "Nexus" ו "Indo-US"
יולי 2011: 45 מיליון דולר מ "Bessemer" ומשקיעים קיימים
50 מיליון דולר נוספים מ "eBay" ומשקיעים קיימים
פברואר 2014: 133 מיליון דולר בהובלת eBay, ‏"Kalaari Capital" ומשקיעים קיימים
אוקטובר 2014: 627 מיליון דולר מ "Softbank"
רכישות

ביוני 2010 רכשה את אתר הקניות הבנגלורי Grabbon.com
באפריל 2012 רכשה את אתר קניות הספורט בדלהי "esportsbuy.com"
במאי 2013 רכשה את החנות המקוונת Shopo.in
הערות שוליים

↑  MTS Staff Writer, Snapdeal Launches ‘Pride Of India’ E-Store, MARTECHSERIES, ‏4-9-2020
ערך זה הוא קצרמרבנושא הודו ובנושא כלכלה. אתם מוזמנים לתרום לוויקיפדיה ו.
Miss You

"Miss You" (בעברית: "להתגעגע אליך") הוא סינגל שהוקלט על ידי הזמר הבלגי ז'רמי מקייזה. הוא יצא לאור ב-10 במרץ 2022 באותה העת לפרסום הווידאו קליפ שלו. הוא נבחר על ידי רשות השידור הבלגית, Radio Télévision Belge de la Communauté Française ‏(RTBF), לייצג את בלגיה באירוויזיון 2022.
לפני האירוויזיון

ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב. זו הייתה חשיפת הנציג הראשונה לתחרות.
לאחר מכן, ב-23 בפברואר 2022, נודע כי השיר ייחשף ב-חודש מרץ. ב-10 במרץ פורסם השיר בעמוד היוטיוב הרשמי של תחרות הזמר של האירוויזיון, לצד הווידאו קליפ המלווה אותו.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בלגיה אמורה להופיע כמדינה ה-16, לאחר מונטנגרו ולפני שוודיה. ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ולוניה | אולטראטופ 40 | 15 |  |
|  פלנדריה | אולטראטופ 50 | 2 |  |
הערות שוליים

↑  Luukela, Sami (2022-03-10). "Jérémie Makiese releases the Eurovision 2022 entry "Miss You"". ESCXTRA.com (באנגלית בריטית). נבדק ב-2022-03-10.
↑  "Belgium: Jérémie Makiese reveals Miss You as song for Turin 🇧🇪". Eurovision.tv (באנגלית בריטית). 2022-03-10. נבדק ב-2022-03-10.
↑  "Belgium reveals the first artist for Eurovision 2022". Eurovision.tv. EBU. 15 בספטמבר 2021. נבדק ב-15 בספטמבר 2021. {{cite web}}:  (עזרה)
↑  "Belgium: Jérémie Makiese's Eurovision Entry to be Released on March 10". Eurovoix (באנגלית). 23 פבר' 2022. נבדק ב-23 פבר' 2022. {{cite web}}:  (עזרה)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  Eurovision.tv, Eurovision 2022: The Grand Final running order, ‏13/05/2022
I Am... Sasha Fierce

I Am... Sasha Fierce (בעברית: אני... סשה פירס) שיצא לאור ב-18 בנובמבר 2008, הוא אלבום האולפן השלישי של הזמרת האמריקאית ביונסה.
האלבום הוא אלבום קונספט כפול, שהדיסק הראשון בו, "I Am", שקט יותר ואישי יותר. הדיסק השני, "Sasha Fierce", נקרא על שם דמות הבמה/אלטר אגו של ביונסה "סשה", ומכיל שירים קצביים. האלבום הצליח רבות ונכנס היישר למקום הראשון במצעד המכירות בבילבורד בארצות הברית עם מכירות של יותר מ-482 אלף עותקים בשבוע הראשון, והיה האלבום סולו השלישי שלה ברציפות שנכנס למקום הראשון במצעד. עד היום מכר האלבום יותר מ-8 מיליון עותקים ברחבי העולם[דרוש מקור]. בנוסף האלבום הגיע למעמד של שלושים X פלטינה, ויהלום אחד ברחבי העולם.
על פי טקס העשור האמריקאי - VMA של MTV אלבום זה נחשב למצליח ביותר לעשור האחרון, האלבום המצליח ביותר של ביונסה והאלבום המרוויח ביותר לעשור האחרון. [דרוש מקור]
הערכה ביקורתית

עטיפת האלבום דורגה במקום ה-33 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.
סינגלים

"If I Were a Boy" - יצא לאור ב-12 באוקטובר 2008, כסינגל הראשון והפותח מתוך האלבום. הסינגל זכה להצלחה במצעדים ברחבי העולם בפרט במצעד הבילבורד האמריקאי ובבריטניה.
"(Single Ladies (Put a Ring on It" - יצא לאור ב-13 באוקטובר 2008, כסינגל השני מתוך האלבום. הסינגל זכה להצלחה גדולה יותר כאשר הגיע למכירות של יותר מ-10.2 מיליון עותקים ברחבי העולם, נכנס למקום הראשון בעשרות מצעדים בעולם, ביניהם מצעד הבילבורד האמריקאי שם שהה במקום הראשון ארבעה שבועות. בנוסף זכה בטקס פרסי גראמי ה-52 פרס שיר השנה, ועל הקליפ של השיר זכה בטקס VMA בקליפ השנה.
"Diva" - יצא לאור ב-20 בינואר 2009, כסינגל השלישי מתוך האלבום. הסינגל יצא רק בארצות הברית, ונכנס למקום ה-19 במצעד הבילבורד האמריקאי.
"Halo" - יצא לאור ב-20 בינואר 2009, כסינגל הרביעי מתוך האלבום. הסינגל זכה להצלחה במכירות ובמצעדים ברחבי העולם, ואף הגיע לחמישייה הפותחת של מצעד הבילבורד, בנוסף בטקס פרסי גראמי ה-52 היה מועמד להקלטת השנה.
"Ego" - יצא לאור ב-19 במאי 2009, כסינגל החמישי מתוך האלבום. הסינגל יצא רק בארצות הברית והצליח להיכנס למצעד הבילבורד.
"Sweet Dreams" - יצא לאור ב-2 ביוני 2009, כסינגל השישי והפותח מתוך האלבום. הסינגל זכה להצלחה כאשר נכנס לעשירייה הפותחת של מצעד הבילבורד, בנוסף ביונסה הופיעה עם השיר בטקס פרסי ה-EMA לשנת 2009.
"Broken -Hearted Girl" - יצא לאור ב-28 באוגוסט 2009, כסינגל השביעי מתוך האלבום.
"Video Phone" - יצא לאור ב-17 בנובמבר 2009, כסינגל השמיני מתוך האלבום. הסינגל יצא בגרסת הרמיקס שלו, בו משתפת ביונסה פעולה ביחד עם הזמרת ליידי גאגא.
"Why Don't You Love Me" - יצא לאור ב-2 ביולי 2010, כסינגל התשיעי והאחרון מתוך האלבום. סינגל זה נכלל באחת מרצועות הבונוס של האלבום.
הצלחת הסינגלים בטקס גראמי

ב-31 בינואר 2010, במהלך טקס פרסי גראמי ה-52 ביונסה הייתה מעומדת ל-10 מועמדת שונות ביניהם זכתה אך ורק ב-6 מהם באותו ערב כגון:
Best Contemporary R&B Album
Best Female Pop Vocal Performance ל-"Halo"
Song of the Year ל-"Single Ladies‏ (Put a Ring on It)"
Best Female R&B Vocal Performance ל-"Single Ladies‏ (Put a Ring on It)"
Best R&B Song ל-"Single Ladies‏ (Put a Ring on It)"
Best Traditional R&B Vocal Performance
סיבוב הופעות

באוקטובר 2008, ביונסה הכריזה על הסיבוב הופעות שיקרא: "I Am... World Tour", הסיבוב הופעות התחיל ב-23 במרץ 2009. הסבב כלל 108 הופעות ברחבי העולם, והצליח רבות מבחינת הביקורות של המבקרים המשבחים את ביונסה על הופעות אנרגטיות, ויכולות ווקליות. בנוסף הסיבוב הופעות הצליח מסחרית עם הכנסות של 119 מיליון דולר.
נתוני מכירות

| מדינה | תואר | עותקים |
| --- | --- | --- |
| אוסטריה (IFPI Austria) | זהב | 10,000 |
| אוסטרליה (ARIA) | פלטינה 5× | 350,000 |
| איטליה (FIMI) | פלטינה | 60,000 |
| אירלנד (IRMA) | פלטינה 2× | 30,000 |
| ארצות הברית (RIAA) | פלטינה 6× | 6,000,000 |
| בלגיה (BEA) | פלטינה | 30,000 |
| ברזיל (Pro-Música Brasil) | יהלום 2× | 500,000 |
| בריטניה (BPI) | פלטינה 6× | 1,800,000 |
| גרמניה (BVMI) | זהב 3× | 300,000 |
| דנמרק (IFPI Danmark) | פלטינה 2× | 40,000 |
| הולנד (NVPI) | פלטינה | 60,000 |
| הונגריה (MAHASZ) | זהב | 3,000 |
| יוון (IFPI Greece) | פלטינה | 15,000 |
| יפן (RIAJ) | זהב | 100,000 |
| מדינות המפרץ (IFPI Middle East) | פלטינה | 6,000 |
| ניו זילנד (RMNZ) | פלטינה 2× | 30,000 |
| ספרד (PROMUSICAE) | פלטינה 2× | 160,000 |
| פולין (ZPAV) | פלטינה 2× | 40,000 |
| פורטוגל (AFP) | פלטינה | 20,000 |
| קנדה (Music Canada) | פלטינה 5× | 400,000 |
| רוסיה (NFPF) | פלטינה | 20,000 |
| שוודיה (GLF) | זהב | 20,000 |
| שווייץ (IFPI Switzerland) | זהב | 15,000 |
Mellow Gold

Mellow Gold הוא אלבומו השלישי של האמן האמריקאי בק, בנוסף זהו אלבומו הראשון בחברת תקליטים גדולה. בעקבות ההצלחה המפתיעה של הסינגל "Loser", שיצא שנה לפני האלבום, יצא לאור האלבום במרץ 1994. האלבום זכה להצלחה מפתיעה למרות סגנונו האנטי מסחרי יחסית, ונכון ל-2008 הוא מכר 1.2 מיליון עותקים בארצות הברית בלבד.
מוזיקלית האלבום משלב בין היפ הופ,פאנק וסגנון האנטי-פולק שאפיין את אלבומיו בחברות התקליטים העצמאיות.
רשימת השירים

כל השירים נכתבו והולחנו על ידי בק חוץ מהיכן שמצוין.
| מס' | שם | כותב(ים) | משך |
| --- | --- | --- | --- |
| 1. | Loser  | בק, קארל סטיבנסון | 3:55 |
| 2. | (Pay No Mind (Snoozer  |   | 3:15 |
| 3. | (Fuckin With My Head (Mountain Dew Rock  |   | 3:41 |
| 4. | Whiskeyclone, Hotel City 1997  |   | 3:28 |
| 5. | Soul Suckin Jerk  | בק, סטיבנסון | 3:57 |
| 6. | (Truckdrivin Neighbors Downstairs (Yellow Sweat  |   | 2:55 |
| 7. | Sweet Sunshine  | בק, סטיבנסון | 4:14 |
| 8. | Beercan  | בק, סטיבנסון | 4:00 |
| 9. | Steal My Body Home  |   | 5:34 |
| 10. | Nitemare Hippy Girl  |   | 2:55 |
| 11. | Mutherfuker  |   | 2:04 |
| 12. | Blackhole (כולל את הקטע הנסתר "Analog Odyssey".)   |   | 7:33 |
| משך כולל: | משך כולל: | משך כולל: | 47:36 |
הערות שוליים

↑  "Ask Billboard". Billboard. 2008-07-18. ארכיון מ-2008-08-01. נבדק ב-2008-07-18.
| --- | --- |
בקרת זהויות :  MusicBrainz release group: 4f8bb33f-9e2d-34dc-8852-5d591cc104d8
WinRAR

| --- | --- |


החלון הראשי של WinRAR תחת Windows XP
 מפתח:  יבגני רושאל / אלכסנדר רושאל
 מחזור חיים:  22 באפריל 1995 – הווה (29 שנים) 
 גרסה אחרונה:  7.01 (15 במאי 2024) 
 מערכת הפעלה:  כולל GUI: חלונות. שורת פקודה בלבד: לינוקס, OS X ,FreeBSD
 נכתבה בשפות:  C++ 
 סוג רישיון:  Shareware (קנייני)
 קטגוריה:  תוכנת דחיסת קבצים וארכוב
 www.rarlab.com
 
WinRAR היא תוכנה שיתופית ליצירת ולניהול קבצים דחוסים בפורמט שאינו מאבד מידע, ואחת התוכנות הבודדות המאפשרות יצירת קבצים בפורמט RAR, שכן שיטת הדחיסה של פורמט זה, שייכת ברישיון לכותב התוכנה, יבגני רושאל. הקבצים שהיא יוצרת מקבלים כברירת מחדל את הסיומת RAR.
WinRAR נחשב לאחת מהתוכנות המובילות ליצירת קובצי ארכיון, ותומך באופן מלא בקובצי RAR ו-ZIP, ובפריסה של קובצי 7z,‏ ACE (אנ'),‏ ARJ,‏ BZ2,‏ CAB,‏ GZ, ISO,‏ JAR,‏ LZH,‏ TAR,‏ UUE ו-Z. כמו כן, מאפשר דחיסה, כרכים והצפנה, כולל מודולים הנפרסים עצמאית ומכיל אפשרויות גיבוי. התוכנה מתורגמת ליותר מ-40 שפות.
בפברואר 2019, חברת צ'ק פוינט דיווחה על חולשה קריטית ב-WinRAR שניצולה מאפשר הרצת קוד מרוחק. החולשה קיימת בספרייה בשם unacev2.dll המשמשת את WinRAR לחילוץ קבצים מפורמט ACE (אנ'). בעקבות הדיווח, התמיכה בפורמט ACE הוסרה מ-WinRAR החל מגרסה 5.7.
גיבוי

התוכנה כמו תוכנות דחיסה דומות, יכולה לשמש כתכונת גיבוי. הקובץ הדחוס משמש כקובץ ארכיב, ויכול להכיל מספר רב של קבצים מספריות שונות, ובהם פרטים שונים עליהם, (יחס הדחיסה, סוג הקובץ, תאריך שינוי אחרון, המיקום המקורי של הקבצים וכו'). התוכנה גם מאפשרת יכולות גיבוי מתקדמות כגון הוספה של קבצים שה-Attribute של ה-Archive שלהם דלוק, כיבוי ה-Attribute של Archive לאחר הכיווץ, שמירת גרסה קודמת, הגבלות זמן על הוספת קבצים (תכונה המאפשרת להוסיף לארכיב רק קבצים ששונו או התעדכנו מאז יצירת הארכיב).
קובץ SFX

תוכנת WinRAR מאפשרת יצירת קובץ לפריסה עצמאית (נקרא SFX, קיצור ל-Self Extracted). קובץ זה הוא בעל סיומת EXE. בניגוד לתוכנות דחיסה אחרות המאפשרות יצירת קובץ לפריסה עצמית ותו לא, WinRAR מאפשרת ליצור קובץ פריסה עצמאית המתנהג כהתקנה של תוכנה ואידיאלי להתקנות מהירות.
בין האופציות הקיימות בו, חלונית הודעה וחלונית רישיון במהלך הפריסה, שליטה על הכותר, הלוגו והאייקון של ותוכנית ההתקנה, אפשרויות להפעיל קובץ לפני/אחרי הפריסה, יצירת קיצורי דרך לאזורים שונים בתכונת חלונות, כמו שולחן העבודה וספריית התכנות ואתחול, מחיקת קבצים שונים במהלך ההתקנה, מוד התקנה שקט, דריסת קבצים קיימים ללא הודעה ועוד.
תכונות נוספות

תכונות נוספות שקיימות הן:
הצפנה - האפשרויות להצפין קובץ או לנעול אותו באמצעות סיסמה.
ביצועי חומרה - בחינת ביצועי חומרה של מהירות הדחיסה.
מועדפים - מנגנון מועדפים פנימי של התוכנה.
הערה - אפשרות להכנסת הערות בקבצים הדחוסים.
הגדרות - יצוא ויבוא הגדרת התוכנה. יעיל להעביר בין מחשבים שונים.
לוח העתקה - העתקת והדבקת קובץ אל לוח ההעתקה.
איתור קבצים - בחירת קבוצת קבצים בארכיב, וחיפוש קובץ בתוך הארכיב.
התוכנה כמו תכונות דחיסה אחרות, מוסיפה בסייר החלונות בסימון קובץ תפריטי עכבר ימני קיצורי דרך לדחיסה ופריסה מהירים של הקובץ הנוכחי.
תוכנות נוספות התומכות בפורמט RAR

אף על פי ש־WinRAR המציאה את פורמט הדחיסה RAR, היא אינה התוכנה היחידה התומכת בפורמט זה, וישנן תוכנות חופשיות כגון UnRarX למערכת ההפעלה OSX על המקינטוש ו-‎7-Zip לחלונות התומכות גם הן בפורמט RAR.
ראו גם

File Roller
דחיסת נתונים
‎7-Zip
WinZip
WinAce
הערות שוליים

↑  הדיווח באתר צ'ק פוינט
↑  UnRarX
↑  ‎7-Zip
↑  אם כי האחרונות יודעות רק לפרוס קובצי RAR ולא לדחוסם